section_heading: Gradnja
paragraph_text: Početak gradnje ceste seže u 19. stoljeće: austro-ugarski su vojnici 1878. godine probili makadamski put do prijevoja Staza na 897 mnm.Razvoj turizma na Biokovu, geografija.hr, 3. studenog 2004. Radovi su nastavljeni tek 1964. godine, nakon što je Televizija Zagreb trebala postaviti televizijski odašiljač na Svetom Juri, što nije bilo moguće bez izgradnje ceste. Po prvim je planovima projekt trebao krenuti sa sjeverne strane, iz Zagvozda, ali je došlo do promjene plana te je gradnja nastavljena od Staze prema Svetom Juri. Cesta je probijena uz veliki napor ljudi s Makarskog primorja. Asfaltirana je 1978. godine.